CELEX: 32005R1267
Language: sl
Date: 2005-08-01 00:00:00
Title: Uredba Komisije (ES) št. 1267/2005 z dne 1. avgusta 2005 o dovolitvi vlaganja zahtevkov za izdajo potrdil o nadomestilu, kakor določa člen 38(1) Uredbe (ES) št. 1043/2005

2.8.2005   
            
            
               SL
            
            
               Uradni list Evropske unije
            
            
               L 201/35
            
         
      UREDBA KOMISIJE (ES) št. 1267/2005
   z dne 1. avgusta 2005
   o dovolitvi vlaganja zahtevkov za izdajo potrdil o nadomestilu, kakor določa člen 38(1) Uredbe (ES) št. 1043/2005
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov (1),
   ob upoštevanju Uredbe Komisije (ES) št. 1043/2005 z dne 30. junija 2005 o izvajanju Uredbe Sveta (ES) št. 3448/93 glede sistema dodeljevanja izvoznih nadomestil za nekatere kmetijske proizvode, izvožene kot blago, ki ni zajeto v Prilogi I k Pogodbi, in meril za določanje višine teh nadomestil (2) ter zlasti člena 38(1) Uredbe,
   ob upoštevanju naslednjega:
   
               (1)
            
            
               Po dodelitvi potrdil v skladu s členom 36 Uredbe (ES) št. 1043/2005 so na voljo zneski, določeni v skladu s členom 35(2) navedene uredbe.
            
         
               (2)
            
            
               Da se omogoči dodelitev navedenih zneskov, je primerno, da so izvajalci pooblaščeni za vlaganje zahtevkov za izdajo potrdil o nadomestilu za blago, ki bo izvoženo pred 1. oktobrom 2005 –
            
         SPREJELA NASLEDNJO UREDBO:
   Člen 1
   V skladu s členom 38(1) Uredbe (ES) št. 1043/2005 se lahko zahtevki za izdajo potrdil o nadomestilu vlagajo od ponedeljka, 8. avgusta 2005, za blago, ki bo izvoženo pred 1. oktobrom 2005.
   Člen 2
   Ta uredba začne veljati 2. avgusta 2005.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. avgusta 2005
      
         
            Za Komisijo
         
         Günter VERHEUGEN
         
         
            Član Komisije
         
      
   
   
      (1)  UL L 318, 20.12.1993, str. 18. Uredba, kakor je bila nazadnje spremenjena z Uredbo (ES) št. 2580/2000 (UL L 298, 25.11.2000, str. 5).
   
      (2)  UL L 172, 5.7.2005, str. 24.